projecte-aina/catalan_government_crawling huggingface dataset:
El cercador energètic és una eina que recull projectes d'estalvi i eficiència energètica desenvolupats amb èxit i recursos pedagògics per formar, sensibilitzar i fer difusió del bon ús de l'energia en l'àmbit educatiu.
L'objectiu és posar a l'abast de professionals de l'àmbit energètic projectes singulars que serveixin de referent i exemple a l'hora de desenvolupar el seu propi; i també donar a conèixer i oferir un seguit d'activitats i recursos pedagògics per a professors i educadors.
El cercador és una eina viva concebuda per poder créixer a través de l'aportació de nous projectes i recursos per part de professionals i usuaris.
Per això, l'eina s'estructura en dues parts:
Els reptes del model energètic català en el context actual de transformació global
Els canvis en el model energètic internacional en els darrers tres anys han demostrat fins a quin punt és imprescindible evolucionar cap a un sistema distribuït, renovable i democràtic, on la verticalitat del sistema convencional, dominat per grans empreses, deixi pas a un de més distribuït i horitzontal.
En aquest sentit, el Parlament de Catalunya aprova el juliol de 2016 una nova moció que insta al Govern a incorporar tots aquests aspectes en el Pacte Nacional per la transició energètica.
També, la Comissió Europea ha presentat el nou paquet legislatiu de l'energia, en el qual l'eficiència en els edificis, l'autoconsum, el vehicle elèctric, l'apoderament ciutadà i la pobresa energètica constitueixen els eixos prioritaris d'actuació.
El Govern impulsa un canvi de model energètic en sintonia amb les polítiques europees, que mantingui i garanteixi el desenvolupament econòmic, el benestar social i la qualitat ambiental, tant de la societat actual com de les generacions futures.
Això es vol aconseguir assegurant del subministrament energètic en quantitat, qualitat i preus raonables, com a factor de competitivitat de les empreses, però també com a element de cohesió social i econòmica pels ciutadans; disminuint la dependència dels hidrocarburs, mitigant el canvi climàtic i millorant la qualitat de l'aire.
En aquest context de reflexió i canvi estructural, l'Institut Català d'Energia organitza el Cicle de debats La transició energètica a Catalunya, a fi de crear un espai on compartir opinions, coneixements i propostes de futur sobre el procés de transició energètica a tots nivells: global, europeu, espanyol i català.
El 12 de febrer de 2016, el Govern central va publicar en el BOE el Reial Decret 56/2016 pel que es transposa la part de la Directiva 27/2012/UE relativa a auditoria energètica, acreditació de proveïdors de serveis energètics i promoció de l'eficiència del subministrament.
Aquest Reial Decret fixa el 13 de novembre com la data en què totes les empreses que no siguin PIMEs han d'haver realitzat una auditoria energètica que cobreixi el 85% del seu consum d'energia final en les instal·lacions estatals.
I des d'aquesta primera auditoria resten obligades a passar-ne una cada 4 anys.
Un cop realitzada l'auditoria, cal fer abans de passats 3 mesos, una autodeclaració segons ha estat realitzada a l'òrgan competent a Catalunya en matèria d'Eficiència Energètica (la Direcció General d'Energia Mines i Seguretat Industrial, DGMiSI).
La DGMiSI, trametrà aquesta informació al Ministerio de Industria, Energía y Turismo, a fi de procedir a la corresponent inscripció en el registre administratiu de la seva propietat.
Des del Pla d'Acció d'Eficiència Energètica a la Indústria, es va estimar que enlloc d'una acció formativa en forma de sessions monogràfiques per als responsables energètics de les grans industries consumidores d'energia de Catalunya (I+GEC), era més adient extendre les mesures d'estalvi i eficiència energètica a tot el teixit industrial català gràcies a les entitats associatives presents actualment en el territori i que habitualment ofereixen serveis de formació en diversos àmbits.
A partir d'aquesta acció l'ICAEN vol reforçar la seva col·laboració amb el teixit associatiu empresarial, específicament per oferir el seu suport a les accions de formació en l'àmbit de l'eficiència energètica i de les energies renovables en el sector industrial.
La prioritat de l'ICAEN és que les necessitats formatives de les persones a qui l'empresa designa competències en l'àmbit energètic, restin cobertes en accions formatives de proximitat, de fàcil accés i adaptades a les necessitats de la ubicació o polígon.
És per això que l'ICAEN posa al servei d'aquestes associacions empresarials la detecció d'aquestes necessitats de formació dels gestors energètics de les industries, així com el suport per trobar els professionals més adients i qualificats per poder impartir algunes de les sessions formatives quan calgui alguna orientació al respecte.
A continuació exposem el llistat de les associacions que cooperen amb l'ICAEN en aquesta acció de formació pel sector industrial:
Si voleu que la vostra entitat formi part d'aquest llistat, si us plau poseu-vos en contacte amb [EMAIL]
L'Institut Català d'Energia edita i participa en diferents publicacions tècniques en l'àmbit de la indústria.
A continuació podeu trobar llistades totes les publicacions referents a l'àmbit industrial.
El Departament de Territori i Sostenibilitat, amb la col·laboració de l'Institut Català d'Energia, ha editat aquesta guia que exposa les millors tècniques disponibles per a l'eficiència energètica al desenvolupament de processos i operacions de les activitats industrials.
L'empresa del sector químic Gates situada a Manresa ha aconseguit importants estalvis mitjançant la conversió de les corretges trapezoïdals en V per les noves corretges síncrones "PolyChain Carbon" a les seves instal·lacions.
La Farga Rod, una empresa que pertany al holding metal·lúrgic La Farga Group, situada a Les Masies de Voltregà, implanta un innovador sistema de manteniment predictiu.
L'objectiu és reduir el nombre de parades no controlades i detectar períodes d'inoperativitat per a evitar pèrdues de productivitat, despeses extres per l'elevat cost del manteniment correctiu i detectar i evitar el malbaratament d'energia amb el consegüent benefici ambiental.
L'Institut Català d'Energia dissenya i elabora les estadístiques i indicadors energètics de Catalunya.
A continuació, trobareu llistades les dades més rellevants del sector industrial.
L'objectiu de l'ECESI és quantificar el consum energètic per sectors d'activitat econòmica i per formes d'energia de la industria manufacturera de Catalunya.
Consisteix en una operació estadística d'una mostra restringida d'entre els 3.000 i 4.000 establiments industrials més importants de Catalunya segons el seu nivell de consum energètic i sector d'activitat.
L'obtenció d'aquesta informació permet per una banda disposar d'una estadística detallada i fiable, i per l'altra aconseguir un coneixement el més complet possible de les necessitats energètiques de la indústria a Catalunya, element imprescindible per a la planificació energètica.
L'ECESI és l'eina que s'usa per elaborar les Estadístiques Energètiques de Catalunya, i està contemplada en la llei del Pla Estadístic de Catalunya aprovat pel Parlament de Catalunya.
Informe estadístic i dades estadístiques de periodicitat mensual que presenten l'evolució tant de la producció com del consum d'energia a Catalunya.
De manera específica, recull la facturació d'energia elèctrica del sector industrial, desagregat per subsector.
Recull dels preus regulats del sector elèctric i del gas natural, així com els preus màxims de venda de gasos liquats del petroli.
També s'hi inclouen els preus horaris finals mitjos de venda del mercat d'electricitat en el sistema elèctric espanyol, així com els preus mitjans de venda de combustibles líquids a Espanya i a Catalunya i cotitzacions del cru als mercats internacionals.
Estudi comparatiu dels preus de l'energia a Europa per a l'energia elèctrica, el gas natural i els productes petrolífers líquids per a diferents tipus de consumidors industrials en funció del seu de consum a Espanya, en relació amb la resta de països europeus.
Servei que permet la transferència de coneixement entre empreses a nivell tecnològic i de gestió de projectes.
Una cruïlla és un punt de trobada on es creuen els camins cap a la millora de l'eficiència energètica de dues o més empreses diferents.
Aquest servei permet posar en contacte empreses que estan portant a terme projectes similars, aconseguint així la transferència de coneixement tant a nivell tecnològic, com a nivell de gestió de projectes.
Posar en comú la identificació de punts clau i noves tecnologies, la gestió del canvi i anticipar-se a possibles imprevistos, són factors clau per a garantir l'èxit dels projectes.
Per exemple si una empresa vol implantar un sistema de gestió energètica ISO 50.001 i té dubtes de com portar-lo a terme la podem posar en contacte amb organitzacions que ja ho han fet.
O si es planteja instal·lar enllumenat LED a una nau industrial i es qüestiona la qualitat de la llum i resposta de la tecnologia, pot visitar una instal·lació realitzada per una altre empresa.
Altres propostes de consulta de tecnologia o serveis són:
Va dirigit a qualsevol empresa del sector industrial, transport i de l'edificació que requereixi aquest servei per tal de millorar la seva gestió energètica.
Per accedir a aquest servei cal posar-se en contacte amb l'ICAEN a través del formulari de contacte explicitant el màxim possible el projecte en que està interessat.
Des de l'ICAEN buscarem projectes semblants realitzats i ens posarem en contacte amb l'empresa sol·licitant.
El canal de comunicació entre l'ICAEN i les petites i mitjanes empreses (PIMES), és a través dels centres tecnològics i agrupacions empresarials de Catalunya.
L'objectiu del programa és crear ponts entre els diferents actors energètics, identificar les tendències en gestió energètica, promocionar les novetats tecnològiques i treballar per a eliminar les barreres existents per a la reducció dels costos energètics.
La reducció dels costos energètics es pot assolir de dues maneres:
L'ajust del preu de l'energia depèn de la seva contractació amb les comercialitzadores.
Aquesta tasca requereix un esforç significatiu de formació per estar al dia, atès que el marc tècnic i jurídic d'aquesta negociació és complex i cal mantenir-se actualitzat contínuament.
És per això que l'ICAEN recomana externalitzar aquesta contractació en el cas de PIMES, ja sigui a nivell particular per mitjà d'un professional especialitzat, o bé fent una compra agregada per mitjà de subhasta electrònica de diverses escomeses alhora.
Pel que fa a la reducció del consum energètic, es pot aconseguir a través de:
Les eines que l'ICAEN ha desenvolupat d'acord amb aquests reptes són:
Per tal de conèixer les mancances en matèria energètica de les PIMEs a Catalunya, l'ICAEN realitza trobades amb entitats associatives i centres tecnològics significatius.
Tot i això, l'ICAEN està a la vostra disposició per organitzar reunions específiques en cas que l'entitat que us representi ho consideri oportú.
Per sol·licitar el servei, heu d'enviar un correu electrònic a l'adreça [EMAIL]
Programa d'assistència a les grans empreses consumidores d'energia a Catalunya
El programa I+GEC fomenta la comunicació bidireccional entre l'ICAEN i els grans consumidors d'energia a Catalunya, establint una relació continuada en el temps on s'atenen de manera personalitzada les necessitats de cada empresa i es dóna a conèixer els serveis que ofereix l'ICAEN en l'àmbit de la indústria i el transport.
El programa ofereix assessorament tècnic, normatiu i financer per a l'acompanyament en la realització de projectes d'eficiència energètica o energies renovables.
La participació en el programa permet assistir de forma preferent en cursos gratuïts de formació i jornades de divulgació que estan específicament enfocats a les necessitats dels grans consumidors.
La temàtica de les jornades i dels cursos s'adapta a les propostes dels participants del programa.
Va dirigit de forma prioritària als grans consumidors energètics en l'àmbit de la indústria.
En concret abasta les 500 indústries manufactureres de Catalunya amb un major consum energètic.
Tot i que no és el seu públic objectiu, el programa també està obert a que altres empreses hi puguin participar.
Podeu donar-vos d'alta al programa omplint el formulari que es troba a la dreta i personal de l'ICAEN es posarà en contacte amb vosaltres per a concertar la primera visita i detectar les vostres necessitats.
L'enviament del formulari també implica la vostra inclusió en la base de dades per a mailings d'interès per a la indústria.
Del 13 al 17 de juny se celebra la Setmana de l'Energia 2016, coincidint amb la Setmana Europea de l'Energia Sostenible, una campanya de conscienciació que pretén sensibilitzar la societat en relació a l'estalvi i l'eficiència energètica.
A Catalunya, la Setmana de l'Energia està organitzada per l'institut Català d'Energia, Diputació de Barcelona, Xarxa de Ciutats i Pobles cap a la Sostenibilitat, Àrea Metropolitana de Barcelona, Diputació de Girona, Centre d'Iniciatives Locals per al Medi Ambient de les comarques de Girona (CILMA), Ajuntament de Barcelona, Diputació de Tarragona i Diputació de Lleida.
Durant els mesos de maig, juny i juliol es realitzaran diferents activitats arreu del territori adreçades a la ciutadania per fer arribar el missatge de la campanya.
En aquesta web podreu trobar tota la informació i el calendari d'activitats.
En aquest web trobareu l'agenda d'activitats amb tots els tallers, jocs i jornades que es realitzaran durant aquests mesos, així com un mapa interactiu amb els actes més propers i també un catàleg de recursos amb tots els materials disponibles per organitzar una activitat al vostre municipi.
Publicació amb tots els recursos ofertats per a l'edició de la Setmana de l'Energia 2016
En data 31 d'agost de 2010 s'aprova per Acord del Govern l'Estratègia d'Impuls del Vehicle Elèctric a Catalunya 2010-2015 (IVECAT) on es defineixen 4 eixos de treball i 26 mesures, per tal de permetre que el vehicle elèctric esdevingui una oportunitat industrial, ambiental i d'eficiència energètica en l'àmbit de la mobilitat.
L'estratègia IVECAT designa l'Institut Català d'Energia (ICAEN) com a responsable del seguiment dels indicadors definits en l'estratègia, i assumeix un paper central en l'eix I, corresponent a la infraestructura de recàrrega.
El balanç final, pel que fa a la implementació de les 26 mesures identificades és positiu, malgrat l'error en la quantificació de vehicles elèctrics previstos per a finals del 2015.
El 9 d'octubre de 2012, el Govern aprova El Pla d'energia i canvi climàtic 2012-2020 (PECAC), que recull les línies de la política energètica de la Generalitat de Catalunya.
El Pla indica que, en termes energètics, s'ha d'assolir una reducció progressiva en valors absoluts del consum total de combustibles fòssils a Catalunya al llarg del període 2012-2020, com a transició cap a un objectiu de molt baix consum total de combustibles fòssils en un horitzó al 2050, adaptant-se a l'esgotament progressiu dels combustibles fòssils al món.
Per continuar avançant cap a aquests objectius el Govern aprova el 14 de juny de 2016 el Pla d'Acció per al desplegament d'Infraestructura de Recàrrega per als Vehicles Elèctrics 2016-2019 (PIRVEC), que té per objectiu convertir Catalunya en un país atractiu per al vehicle elèctric a través de la garantia de subministrament energètic als usuaris i al parc de vehicles que circula per la xarxa viària catalana.
L'estratègia compta amb una dotació de 5,8 milions d'euros per tal de superar les barreres que, a dia d'avui, impedeixen que Catalunya assoleixi els nivells d'implantació que el vehicle elèctric té a altres països d'Europa.
La mobilitat elèctrica constitueix una de les palanques de la necessària transició cap a una energia neta i intel·ligent, mitjançant:
Amb l'assumpció de les externalitats ambientals i sobre la salut del model energètic:
Consolida un nou sector industrial innovador al voltant de les necessitats perifèriques del vehicle elèctric, de l'eficiència energètica i de la interconnectivitat.
Un dels objectius específics del GT3 del PIRVEC és el canvi de la normativa actual per tal d'afavorir la implantació i consolidació del vehicle elèctric i la seva infraestructura de recàrrega.
És per això que s'ha elaborat i enviat al Congrés de Diputats la iniciativa legislativa "Ley../ 2016 de medidas de fomento para la electrificación del transporte por carretera".
La Presidenta del Congrés, l'excel·lentíssima Sra.
Ana Pastor, tots els portaveus dels grups amb representació parlamentària i també les comissions del congrés de seguretat vial i mobilitat sostenible i d'indústria, energia i turisme han rebut la redacció de la proposta de llei que els insta a posicionar-se al respecte de fer atractiva la mobilitat elèctrica a l'Estat o, a mantenir el model actual de transport per carretera intensiu en petroli i amb altes emissions contaminants.
La proposta compta amb més de 50 organitzacions, entre les que s'inclouen representants del sector energètic tan diversos com Endesa o Som Energia, que s'han sumat a la iniciativa liderada per l'Institut Català d'Energia.
El Clúster de la Indústria de l'Automoció de Catalunya, Nissan, Renault, BMW Volkswagen i el RACC formen part de les adhesions del món de l'automòbil.
També l'Associació de Gremis d'Instal·ladors de Catalunya (AGIC), l'Associació de Promotors i Constructors d'Edificis (APCE), centres de recerca i tecnològics com l'IREC i el CITCEA, empreses d'electrònica com Circutor i Simon, el Clúster d'Eficiència Energètica de Catalunya.
En aquesta pàgina podreu trobar tota la informació relacionada sobre la proposta legislativa i el seu procés d'aprovació.
La Presidenta del Congrés, la excel·lentíssima Sra.
Ana Pastor i tots els caps de fila amb representació parlamentària rebran la redacció de la proposta de llei que els insta a posicionar-se al respecte de fer atractiva la mobilitat elèctrica a l'Estat o, a mantenir el model actual de transport per carretera intensiu en petroli i amb altes emissions contaminants.
Més de 50 organitzacions, entre les que s'inclouen representants del sector energètic tant diversos com Endesa o Som Energia, s'han sumat a la iniciativa liderada per l'Institut Català d'Energia.
El Clúster de la Indústria de l'Automoció de Catalunya, Nissan, Renault, BMW Volkswagen i el RACC formen part de les adhesions del món de l'automòbil.
També l'Associació de Gremis d'Instal·ladors de Catalunya (AGIC), l'Associació de Promotors i Constructors d'Edificis (APCE), centres de recerca i tecnològics com l'IREC i el CITCEA, empreses d'electrònica com Circutor i Simon, el Clúster d'Eficiència Energètica de Catalunya, entre d'altres tenen clar que només amb bones paraules la mobilitat elèctrica no serà una realitat al nostre país.
Cal compromís polític i una marc legal clar que ho afavoreixi.
Des d'avui no hi ha excusa, la setmana vinent tots ells tindran el marc legal a sobre la taula.
Amb bones paraules no en tenim prou.
Volem compromís polític, volem una llei que fomenti la mobilitat elèctrica al nostre país
La transició energètica cap a un model d'energia neta i de generació distribuïda té els ciutadans com a peça clau.
Ja podem tenir un paper més actiu controlant, fent més eficient i posant horari al nostre consum d'energia.
Però ara també podem avançar per a que la producció d'energia estigui al nostre abast, sobretot gràcies a l'abaratiment de les plaques solars fotovoltaiques i de les bateries d'emmagatzematge per als sistemes d'autoconsum domèstic, a la digitalització de l'energia, que facilita una gestió més acurada de la producció i la demanda i a la progressiva millora de la normativa.
Estem preparats per assumir aquest canvi?
Els ciutadans no hem estat educats per a ser un agent actiu en el model energètic.
Disposem de la capacitat per ser-ho, però cal facilitar la consolidació d'aquest nou rol, informant, formant, educant i ajudant a crear les eines i serveis necessaris per a què l'apoderament sigui real i la presa de decisions es pugui fer de manera adequada.
La Setmana de l'Energia ofereix el context ideal per a què hi posem atenció i comencem a fer-nos preguntes sobre el nostre paper en aquest nou model que ja s'està construint.
Aquesta jornada de presentació pretén oferir informació, continguts i eines per a què les administracions locals puguin apropar aquests conceptes a la ciutadania.
Àrea Metropolitana de Barcelona, Consell d'iniciatives locals per al Medi Ambient de les comarques de Girona, Diputació de Barcelona, Diputació de Girona, Diputació de Lleida, Diputació de Tarragona i l'Institut Català d'Energia
Sala d'actes El Vagó de la Diputació de Barcelona
La campanya del 2017 es va celebrar del 19 al 25 de juny, coincidint amb la Setmana Europea de l'Energia Sostenible, amb l'objectiu de sensibilitzar la societat en relació a l'estalvi i l'eficiència energètica.
A Catalunya, la Setmana de l'Energia va ser organitzada per l'Institut Català d'Energia, la Diputació de Barcelona, la Xarxa de Ciutats i Pobles cap a la Sostenibilitat, l'Àrea Metropolitana de Barcelona, la Diputació de Girona, el Centre d'Iniciatives Locals per al Medi Ambient de les comarques de Girona (CILMA), l'Ajuntament de Barcelona, la Diputació de Tarragona i la Diputació de Lleida.
El missatge principal de la campanya al 2017 va ser la Transició energètica de Catalunya, on es passarà de l'actual model de consum i producció energètica a un nou model que permeti l'apoderament del ciutadà:
Infografia resum de les activitats i l'arribada de la campanya 2017
Al 2018 la Setmana de l'Energia es va celebrar del 4 al 8 de juny, coincidint amb la Setmana Europea de l'Energia Sostenible, i va consistir en realitzar un seguit d'accions de conscienciació per sensibilitzar la societat en relació al canvi de model energètic en el que hem d'avançar.
A Catalunya, la Setmana de l'Energia està organitzada per l'Institut Català d'Energia, Diputació de Barcelona, Xarxa de Ciutats i Pobles cap a la Sostenibilitat, Àrea Metropolitana de Barcelona, Diputació de Girona, Centre d'Iniciatives Locals per al Medi Ambient de les comarques de Girona (CILMA), Diputació de Tarragona i Diputació de Lleida i compta amb l'adhesió i la col·laboració d'Ajuntaments, entitats de Catalunya.
Més 130 municipis van realitzar activitats lúdiques, tallers, xerrades i accions de consicienciació i eficiència energètica que han contribuït a avançar en la nova cultura energètica que necessita Catalunya per assolir una energia d'origen 100% renovable al 2050.
El Pacte Nacional per a la transició energètica estableix 7 eixos claus:
Garantir els drets energètics bàsics dels ciutadans i consumidors i la seva participació en la presa de decisions.
- Combatre la pobresa energètica amb bonus social, xecs, mesures enfront l'impagament i mesures d'estalvi i eficiència energètica.
- Coneixement de l'origen de l'energia i el seu impacte ambiental
Desenvolupar, en el marc europeu, la nova legislació i normativa del nou model energètic català.
El model energètic actual té uns costos econòmics, socials, ambientals i per a la salut de les persones molt elevats.
Cal continuar amb la transició energètica iniciada amb l'eliminació definitiva del fuel i del carbó, i assolir un nou model energètic que permeti minimitzar els costos socials i ambientals associats al model energètic actual i reduir els elevats costos econòmics de la dependència exterior.
Arribar a l'objectiu de 100% renovables exigeix consensuar les prioritats a definir, així com els passos a realitzar i en quin moment.
El nou model energètic haurà de permetre:
Els objectius definits a llarg termini son els següents:
La consecució d'aquests objectius representarà l'augment de la resiliència del país a l'hora d'adaptar-se i respondre als canvis que està experimentant el planeta i el sistema econòmic i energètic global.